钦定古今图书集成/明伦汇编/氏族典/第441卷 > 《廖用贤尚友录》 > 蒋允仪
## 钦定古今图书集成/明伦汇编/氏族典/第441卷 > 《廖用贤尚友录》 > 蒋允仪

按《明外史蒋允仪传》：“允仪，字闻韶，宜兴人。万历四十
四年进士。授桐乡知县，移嘉兴。天启二年，擢御史，巡
按陕西。太常少卿王绍徽家居，与里人冯从吾不协，
允仪重从吾，薄绍徽。魏忠贤擢绍徽佐都察院用事。
五年，允仪还朝，即出为湖广副使。又使给事中苏兆
先劾其为门户渠魁，遂削籍。崇祯元年，荐起御史，其”
冬掌河南道事，擢太仆少卿。四年以右佥都御史抚
治郧阳诸府。标兵止五百，饷六千，不及一大郡。六年，
流贼将窥湖广，兵部令移镇襄阳，郧西益虚。其冬，贼
大至，允仪兵少不能御，上章乞援。会贼入川，郧得少
缓，中官陈大金与左良玉来援，副使徐景麟见其多
携妇女，疑为贼，用炮击之，士马多死。大金怒，诉诸朝。
命逮景麟并逮允仪下狱。戍边。十五年卒。